IDS PLUS

Integrované územie od 1.augusta 2024|náhľad
**IDS PLUS**, celý názov **Integrovaný dopravný systém PLUS**, do júla 2025 Integrovaný dopravný systém Žilinského samosprávneho kraja (skr. IDS ŽSK), je integrovaný dopravný systém, ktorý po svojom dokončení zabezpečí prepojenie rôznych druhov verejnej dopravy v rámci Žilinského a výhľadovo aj Trenčianskeho kraja. Po ukončení prvej a druhej etapy spustenia od 1. augusta 2024 pokrýva územie okresov Bytča, Čadca, Kysucké Nové Mesto, Martin, Turčianske Teplice a Žilina a od 1.augusta 2025 pokrýva aj územie okresov Ružomberok, Liptovský Mikuláš, Dolný Kubín, Tvrdošín a Námestovo. Jeho organizátorom je spoločnosť *Integrovaná doprava Žilinského a Trenčianskeho kraja* (*ID ŽTK*). 

## Príprava a spustenie
V septembri 2017 bola Žilinským samosprávnym krajom a mestom Žilina založená spoločnosť *Integrovaná doprava Žilinského kraja, s.r.o.* „za účelom prevádzkovania integrovaného dopravného systému vo verejnom záujme na území Žilinského kraja a na území priľahlých záujmových regiónov“. V súvislosti s pripravovaným zapojením Trenčianskeho kraja bola v roku 2025 spoločnosť premenovaná na *Integrovaná doprava Žilinského a Trenčianskeho kraja, s.r.o.* a jej riadiace orgány doplnené o zástupcov Trenčianskeho kraja.

### Fázy spustenia
Spustenie integrovaného dopravného systému je plánované v piatich etapách:
# Horné Považie a Kysuce, s rozdelením na podetapy
## úsek Žilina – Čadca: zahŕňa železničnú trať Žilina – Čadca, mestskú hromadnú dopravu v oboch mestách a vybrané prímestské autobusové linky (spustená 10. júla 2022)
## úsek Žilina – Rajec: zahŕňa železničnú trať Žilina – Rajec a vybrané prímestské autobusové linky (spustená 10. júla 2022)
## ostatné železničné a autobusové linky v oblasti (spustená 30. júla 2023)
# Turiec, vrátane MHD v Martine (spustená 1. augusta 2024)
# Liptov, vrátane MHD v Ružomberku (spustená 1.augusta 2025, MHD v Ružomberku plánované na október 2025)
# Orava (spustená 1. augusta 2025)
# v rámci „funkčného regiónu“ prepojenie s Trenčianskym krajom

### Tarifné zmeny
S platnosťou od októbra 2020 prebehla ako príprava integrácie zmena tarify v prímestskej autobusovej doprave v celom kraji: dovtedajšia pásmová tarifa sa zmenila na kilometrickú, zaviedla sa možnosť zvýhodneného prestupu a zjednotili sa tarifné podmienky pre zľavnené cestovné. Okrem toho si začali autobusoví dopravcovia vzájomne uznávať bezkontaktné dopravné karty. V rámci MHD Žilina prebehla tarifná zmena s platnosťou od apríla 2021: pásmová tarifa sa zmenila na časovú a zrušilo sa obmedzenie počtu jázd pri predplatných cestovných lístkoch.

## Tarifa
Tarifa IDS PLUS je zónovo-časová. Územie je rozdelené na tarifné zóny typu REGIÓN a MESTO, označené dvoj- a trojmiestnymi číslami. Na tarifnom území miest Žilina, respektíve Martin (zahŕňa aj Vrútky a obce Lipovec, Bystrička a Turčianske Kľačany) sa nachádzajú dve tarifné zóny s rovnakou územnou platnosťou, ale rozdielnou tarifnou sazbou. Jedna z nich zahŕňa aj MHD, druhá (lacnejšia) iba prímestské autobusy a vlaky.

Integrované cestovné v IDS PLUS zahŕňa:
* predplatné cestovné lístkypre vybrané tarifné zóny alebo celosieťový, vydávajú sa iba na bezkontaktnú čipovú kartu zapojeného dopravcu
* jednorazové cestovné lístky (iba v oblastiach MESTO Žilina a MESTO Martin) v elektronickej alebo papierovej podobe
* denné (turistické) cestovné lístkypre oblasť MESTO Žilina, MESTO Martin alebo celosieťový, v elektronickej alebo papierovej podobe
* dovozné cestovné lístky pre batožinu/psa

## Linky
### Železničné linky
Cestovné lístky IDS PLUS platia iba v osobných vlakoch a vlakoch kategórie Regional Express.
* S1: ŽilinaPredmier
* S2: ŽilinaČadcaSkalité-Serafínov
* S21: ČadcaMakov

* S3: Žilina – Vrútky – Kraľovany – Ružomberok – Liptovský Mikuláš – Važec
* S4: ŽilinaRajec
* S5: VrútkyMartinTurčianske TepliceHorná ŠtubňaTurček
* S51: Horná ŠtubňaSklené pri Handlovej
* S6: Kraľovany – Dolný Kubín – Trstená

* R2: Žilina – Čadca (rýchliky a vlaky kategórie EC, s výnimkou vlakov SC 240 a SC 241)

### Prímestské autobusové linky
Autobusové linky sú označené trojmiestnym číslom podľa regiónu, v ktorom premávajú:
* 1XX: Horné Považie, dolné Kysuce
* 2XX: stredné a horné Kysuce
* 36X-38X: Turiec
* 4XX: západný Liptov (okres Ružomberok)
* 5XX: východný Liptov (okres Liptovský Mikuláš)
* 6XX: Orava

### Mestská hromadná doprava
Linky mestskej dopravy v Žiline sú označené jedno- a dvojmiestnymi číslami, linky mestskej dopravy v ostatných mestách trojmiestnym číslom podľa regiónu, rovnako ako prímestské autobusy:
* 10X: MHD Kysucké Nové Mesto
* 20X: MHD Čadca
* 30X-35X: MHD Martin

Zdroj:

## Dopravcovia
### MHD
* Dopravný podnik mesta Žiliny (Žilina)
* SAD Žilina (Čadca, Kysucké Nové Mesto)
* Dopravný podnik mesta Martin (MHD Martin a Vrútky)
* Arriva Liorbus (Dolný Kubín, Liptovský Mikuláš)

### Regionálne autobusy
* SAD Žilina (Horné Považie, Kysuce, Turiec)
* Arriva Liorbus (Orava, Liptov)

### Vlaky
* Železničná spoločnosť Slovensko

### Plánované zapojenie v neskorších etapách
* Blaguss Slovakia (Ružomberok)

## Referencie

## Externé odkazy
* IDS PLUS - oficiálna stránka 

Kategória:Doprava v Žilinskom kraji
Kategória:Integrované dopravné systémy na Slovensku